b'\n_START_ARTICLE_\nUrbas (Bela)\n_START_PARAGRAPH_\nUrbas (Bela) je izvir v Podbel\xc5\xa1\xc4\x8dici (1275 m), v Karavankah, nad Poto\xc5\xa1ko planino (tik ob planini), pod meli\xc5\xa1\xc4\x8di Rjavih pe\xc4\x8di, okoli 320 m vzhodno od Olipove planine. Voda te\xc4\x8de v dolino kot potok Urbas (?). Tako so ga imenovali tudi nekdaj. \xc5\xbde ta za\xc4\x8detni del, takoj od izvira navzdol, pa nekateri imenujejo \xc5\xbee kar potok Bela (?).  \xc5\xa0ele od prvih pritokov v koncu doline Bela, naj bi se ta potok zares imenoval potok Bela (?). Ime potoka Urbas naj bi izviralo od prvotnega imena \xc2\xabUrBach\xc2\xab, kar naj bi pomenilo prvotni potok. Skozi dolino Bela naj bi po ljudskem izro\xc4\x8dilu namre\xc4\x8d nekdaj (pred letom 1384 /"belja\xc5\xa1ki potres" /\xc2\xa0?) tekel le studen\xc4\x8dek, to je voda od izvira Urbas. Urbas je potok z mo\xc4\x8dnim stalnim in dokaj enakomernim pretokom._NEWLINE_Pred gradbenimi posegi je bil izvir Urbas zelo idili\xc4\x8den in skoraj pravlji\xc4\x8den izvir. Voda je vrela na dan ob stezici, pod veliko razgledno skalo, v majhnem smaragdnem tolmun\xc4\x8dku sredi manj\xc5\xa1e zaplate drobnega sne\xc5\xbeno belega peska. Okrog zaplate peska je bilo zelenje, burja, velesa, majhno ru\xc5\xa1evje in \xc5\xa1tevilne druge planinske ro\xc5\xbee - kot nek skrbno urejen parkovni nasad. Skratka, kot v pravljici. \xc5\xa0ele ni\xc5\xbeje od steze oziroma poti so se kazale manj\xc5\xa1e ilovnate povr\xc5\xa1ine, ki pa so bile ve\xc4\x8dinoma zara\xc5\xa1\xc4\x8dene. Raztrganin terena ni bilo videti. Videlo se je, da teren sicer malo drsi, vendar pa je vegetacija drsenje zelo uspe\xc5\xa1no zadr\xc5\xbeevala._NEWLINE_Danes sta povr\xc5\xa1ina izvira in okolica zelo neurejeni in neugledni. Tu je razmajano vodno zajetje (teren se plazi), malo ni\xc5\xbeje pa je gozdna cesta, ki se premika, drsi, se plazi in se udira v mehko zemljino. Teren se torej aktivno premika in plazi, to je Urbasov plaz, nekdaj napa\xc4\x8dno imenovan kot Poto\xc5\xa1ki plaz (Poto\xc5\xa1kih plazov je sicer ve\xc4\x8d\xc2\xa0!). _NEWLINE_Voda iz izvira Urbas je zelo mrzla, temperatura vode pa je zelo stalna (4\xc2\xb0C). (Za primerjavo\xc2\xa0: voda na izvirih pribli\xc5\xbeno 3,4 km oddaljenega Javornika (ve\xc4\x8d izvirov) ima povpre\xc4\x8dno temperaturo 4,8 \xc2\xb0C).To naj bi pomenilo, da od izhoda vode iz skalnega podzemlja, iz velikega podzemnega jezera, do kraja izvira ni prav dale\xc4\x8d. V ru\xc5\xa1evju, nekaj deset metrov severneje od izvira, pa naj bi se v\xc4\x8dasih sli\xc5\xa1alo (?) tudi \xc5\xa1umenje te vode. Morda ta voda priteka prav iz tistega podzemnega jezera, do katerega so se rudarji prebili v rudni\xc5\xa1kih ja\xc5\xa1kih severno od Vrta\xc4\x8de (rudniki Olipova planina).'